पाएं अपने शहर की ताज़ा ख़बरें और फ्री ई-पेपरडाउनलोड करें
जिले के ओडिशा सीमा पर स्थित सिंघोड़ा थाना क्षेत्र में रेहटीखोल चेकपोस्ट पर पुलिस ने एक कार की डिक्की से 72.55 लाख रुपए बरामद किया है। उक्त कार में दो युवक सवार थे, जो दुर्ग के रहने वाले हैं। दोनों युवकों ने प्रारंभिक पूछताछ में बताया कि वे रायपुर के एक प्लास्टिक फर्म में काम करते हैं और ओडिशा रिकवरी करने के लिए गए थे। पुलिस ने युवकों से रिकवरी संबंधी दस्तावेज मांगे, जो उनके पास नहीं थे। इसके बाद पुलिस ने धारा 102 के तहत रकम जब्त कर आगे की कार्रवाई के लिए इनकम टैक्स डिपार्टमेंट रायपुर को पत्र लिखा है।
पुलिस अधीक्षक प्रफुल्ल ठाकुर ने बताया कि मंगलवार को सूचना मिली की ओडिशा की ओर से एक कार महासमुंद की ओर जा रही है, जिसमें भारी मात्रा में नगदी है। सूचना पर एनएच 53 में स्थित सभी थाना को अलर्ट किया गया। साथ ही सिंघोड़ा पुलिस को जिले की सीमा रेहाटीखोल में चेक प्वाइंट लगाने के निर्देश दिए गए थे। वाहनों की जांच के दौरा मुखबीर से मिली सूचना के आधार पर सफेद रंग की कार बरगढ़ की ओर से चेक प्वाइंट पर आई। कार क्रमांक सीजी 07 बीटी 8880 में दो लोग सवार थे। वाहन में सवार ने अपना नाम दिनेश तिवारी, उम्र 46 वर्ष निवासी गली नंबर 18 कैंप 1 भिलाई थाना छावनी जिला दुर्ग बताया।
जब्त रकम के बारे में
रायपुर के अमर प्लास्टिक फर्म में काम करता है दिनेश
दिनेश तिवारी ने बताया कि वह रायपुर के अमर प्लास्टिक फर्म में काम करता है। उनकी सामाग्री ओडिशा भी सप्लाई होती है, जिसकी वसूली के लिए वह ड्राइवर योगेश को लेकर गया था। लेकिन दिनेश के पास इस संबंध में कोई भी वैध दस्तावेज नहीं थे। फिलहाल महासमुंद पुलिस ने धारा 102 के तहत कार्रवाई कर रकम जब्त किया है। एसपी ने बताया कि मामले की सूचना ईमेल के माध्यम से इनकम टैक्स डिपार्टमेंट को दे दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn